stanford-oval/wikipedia huggingface dataset:
איש הקציר
עלילה

הספר עוסק במוות, ישות אתנומורפית על-טבעית בדמות שלד עם גלימה שחורה וחרמש, שאחראי על המוות בעולם הדיסק ולוקח את נשמות האנשים אחרי מותם. המשגיחים של המציאות (The Auditors), רוחות חסרות אישיות העובדות בשירותו של המרחב-והזמן עזראל, מחליטים שיש לפטר את מוות מעבודתו מאחר שפיתח אישיות וחיבה כלפי בני התמותה. מוות מוחה על פיטוריו אך נאלץ לקבלם. הוא מקבל שעון חול וזמן קצוב לחיות, לפני שימות כאשר המוות החדש יבוא לקחת אותו.
בחייו החדשים, מוצא מוות עבודה בחווה נידחת בהרי הרמטופ ("רמת איל"). חקלאית זקנה בשם רנטה פליטוורת' מעסיקה זר גבוה ומסתורי בשם ביל דלת (במקור: Bill Door) המתגלה כמומחה בעבודת הקצירה באמצעות חרמש.
בינתיים, בכרך הסואן וההומה של אנק-מורפורק, דברים מתחילים לצאת מכלל שליטה בעקבות המחסור במוות שייקח את נשמותיהם של אלה שחייהם כבר תמו. כוח החיים חוזר לארץ וגורם לגופות, חפצים ואף קללות לקום לתחייה. המכשף הזקן, וינדל פונס, שהיה אמור למות בשיבה טובה (המכשפים האשפים יודעים מתי ימותו וזוכים לביקור אישי ממוות) חוזר לחיים בתור זומבי וחרף מאמציהם של חבריו המכשפים - לא מצליח לנוח על משכבו בשלום. הוא פוגש חבורת מפלצות ואל-מתים, שהוקמה על ידי פעיל לזכויות המתים (רג נעל), ואיתם הוא יוצא לחקור את תעלומת עגלות הברזל המסתוריות שגונבות חפצים ואנשים מהעיר ומושכות אותם אל עבר מבנה מסתורי העשוי זכוכית ושיש (פארודיה על קניונים מודרניים).
בינתיים, יומו של ביל דלת קרב, אחרי שהקריב את חייו על מנת להציל ילדה קטנה, ומסתבר לו שהוא אינו רוצה למות. רנטה, המתוודעת לזהותו האמיתית, עוזרת לו להכין את עצמו למאבק נגד המוות החדש. מוות - שמלא בחימה וסלידה מדרכו של יורשו החובש כתר, חובב דרמה וחסר כל חמלה אנושית - מחליט לקחת על עצמו מחדש את התפקיד ולסדר את כל הבלאגן שנוצר. לשם כך, עליו להביס את המוות החדש והמקצרה האוטומטית של סימנל, ולטפל במשגיחים של המציאות.
אליה ברודני

| --- | --- |
 מדינה:  ארצות הברית ארצות הברית
 מקום פעילות:  ברוקלין
 אב:  שמואל ברודני 
 אם:  רושל ברודני
 
הרב אליהו ברודני הוא רב חרדי אמריקאי המשמש כאחד מראשי ישיבת מיר ברוקלין. חבר במועצת גדולי התורה בארצות הברית.
ביוגרפיה

נולד לרחל לאה ולשמואל ברודני. למד בישיבת תורה ודעת.
משמש כאחד מראשי ישיבת מיר ברוקלין. הוא נחשב מגדולי ראשי הישיבות. בנוסף, הוא חבר במועצת גדולי התורה בארצות הברית.
חיים אישיים

אחיו, הרב אבא ברודני, היה מנהל בית הספר הרב יעקב יוסף באדיסון שבניו ג'רזי. מאוחר יותר כיהן כראש כולל של כולל קהילת אדיסון, לפני שקיבל את תפקידו הנוכחי כמשגיח רוחני בישיבת לייקווד.
הערות שוליים

↑  ראש הישיבה לעיתונאי: "הדיון הזה ממש מיותר", באתר בחדרי חרדים
1 2  ראש הישיבה מניו יורק הפתיע את הפוסק: "אני זוכר שהוריך נהרגו", באתר בחדרי חרדים
1 2  עקב חולשת המשגיח: מינוי חדש בלייקווד, באתר כיכר השבת
↑  כל רגע - אשת חבר: אמו של רה"י - הלכה לעולמה, באתר kore.co.il
| רבני ישיבת מיר |
| --- | --- | --- |
| ראשי הישיבה בירושלים | רבי אליעזר יהודה פינקל • רבי יצחק אזרחי • רבי יעקב שמואלביץ |  |
| ראשי ישיבת מיר מודיעין עילית | רבי נועם אלון • רבי צבי פרצוביץ |  |
| ראשי הישיבה בארצות הברית | רבי אברהם יעקב נלקנבאום • רבי צבי יעקב ז'ולטי • רבי אשר דב בירנבוים • רבי אשר אליהו קלמנוביץ' • רבי אליה ברודני |  |
| משגיחים בהווה | רבי בנימין פינקל  • רבי אפרים חדש |  |
| ראשי ישיבה שנפטרו | רבי שמואל טיקטינסקי • רבי אברהם טיקטינסקי  • רבי יוסף דוד אייזנשטט • רבי משה אברהם אייזנשטט • רבי חיים יהודה לייב טיקטינסקי • רבי אברהם (השני) טיקטינסקי • רבי אליהו ברוך קמאי • רבי אברהם צבי קמאי • רבי אליעזר יהודה פינקל • רבי חיים שמואלביץ • רבי בנימין ביינוש פינקל • רבי נחום פרצוביץ • רבי אברהם קלמנוביץ • רבי שמואל ברנבוים • רבי שרגא משה קלמנוביץ • רבי דוד קוויאט • רבי נתן צבי פינקל • רבי אריה פינקל • רבי אברהם יצחק ברזל |  |
| משגיחים שנפטרו | רבי זלמן דולינסקי • רבי ירוחם ליבוביץ • רבי יחזקאל לוינשטיין •  רבי חיים זאב פינקל • רבי אהרן חדש |  |
ערך זה הוא קצרמרבנושא רבנים. אתם מוזמנים לתרום לוויקיפדיה ו.
איראג' (זמר)

| --- | --- |

 לידה:  2 בינואר 1933 (בן 91) Khaledabad, איראן 
 שם לידה:  חוסיין חאג'ה אמירי
 מוקד פעילות:  איראן 
 תקופת הפעילות:  מ-1949 
 סוגה:  מוזיקת פרסית מסורתית
 חברת תקליטים:  Avaye Shabahang Records 
 צאצאים:  אהסן חאג'ה אמירי
 
חוסיין חאג'ה אמירי (בפרסית: حسین خواجه‌ امیری; נולד ב-1 בינואר 1933), הידוע תחת שם הבמה איראג' (באנגלית: Iraj; בפרסית: ایرج), הוא זמר מוזיקה פרסית מסורתית.
איראג' קיבל את הכינוי "אלוף השירה" בידי מעריצו. בתקופה שלפני המהפכה שר איראג' שירים בסרטים פרסיים בנוסף לתוכנית הרדיו גולהא.
ביוגרפיה

חוסיין חאג'ה אמירי נולד ב-1 בינואר 1933 בכפר חאלד אבאד במחוז אספהאן למשפחת אמנים. סבו מולה מירזה היה אחד מהזמרים של השאה נאסר א-דין שאה קאג'אר, ואביו שימש גם כזמר. איראג' החל לשיר בגיל 6, בהנחיית אביו. בגיל 14 המלחין אבולחסן סבא הציג את איראג' לתחנת הרדיו הלאומית, שם החל איראג' לשיר בתוכנית הרדיו גולהא. במהלך השנים הוא שיתף פעולה עם אמנים כמו גוגוש, מהסטי, היידה, פוראן, גולפה ועוד'.
הערות שוליים

↑  Iraj Khajeh Amiri biography, Last.fm (באנגלית)
↑  Father and Son Concert Iraj Will Sing in Tehran After 16 Years, Financial Tribune, ‏28 ביולי 2017
| --- | --- |
בקרת זהויות :  ISNI: 0000 0004 7844 869X  MusicBrainz: d381a4ea-ce11-4e72-8c9e-1752d0dd6c58 
תמונה של איראג'
אליה זמור

| --- | --- |

 לידה:  1983 (בן 41 בערך) נְתַנְיָה, ישראל 
 מדינה:  ישראל 
 
אליה זמור (נולד ב-1983) הוא אתלט הרים ישראלי, העוסק באלפיניזם, טיפוס, רחיפה וריצת שטח.
קורות חייו

אליה זמור נולד בנתניה וסיים תואר ראשון בכלכלה בגיל 16.
לאחר מעילת כרטיסי אשראי וזיוף דרכונים ברח לאירופה בגיל 19, שם חי שנים רבות בזהות בדויה.
סיים תואר שני במימון בציריך.
למד נגינה על קונטרבס בארוקי במילאנו.
בוגר כלא רימונים (2016-2018).
מדריך משנה למצנחי רחיפה הסמכה בריטית BHPA Aspirant Instructor.
אתלט של FATMAP.com למצנחי רחיפה. חבר חילוץ והצלה בהתאחדות מצנחי רחיפה בהודו BPA.
כיום מטפס הרים וטייס מצנחי רחיפה המתגורר בעיירה שאמוני שבאלפים הצרפתיים.
הישגים בולטים

שבירת שיא ישראל בטיסת מצנח רחיפה למרחק של 228 ק"מ והטיסה הראשונה בישראל מעל 200 ק"מ (2023).
פרויקט טיפוס ורחיפה על טרילוגיית ההרים גראנד ג'ורס, מטרהורן ואייגר. לראשונה בהיסטוריה, 3 הפסגות חוברו עם מצנח רחיפה (2023).
חציית כ-350 ק"מ מרכס הפרינאים בעזרת רחיפה והליכה (2022).
חציית כ-350 ק"מ מההימלאיה ההודית מצ'מבה למנאלי בעזרת רחיפה והליכה (2021).
שבירת שיא מרחק רחיפה של 190 ק"מ מפסגת המון בלאן (2024).
השלמת Haute Route חורף - מסלול סקי טורינג משאמוני לצרמט (2018).
טיפוס על אגיל וורט מפנה צפוני מסלול קוטורייה (Couturier) (2019).
טיפוס על סלביט-שיאן מסלול רכס מערבי (2015).
ניסיון לחצות את ההימלאיה ההודית מביר ללה באמצעות מצנח רחיפה (2022).
כתיבה

כתב 3 מדריכי מסלולים:
מסלולי הייק אנד פליי סביב לרכס המונבלאן Hike and Fly Tours Around the Mont Blanc
מסלולי הייק אנד פליי בישראל Hike and Fly Routes in Israel
מסלולי ריצת שטח במדבר הישראלי Selected Desert Running in Israel
כתבות במגזין OUTPANEL.co.il
הערות שוליים

↑  Eliya Zemmour set a distance record in Israel
↑  Eliya Zemmour Climb and Fly the Alpine Trilogy by XC Magazine
↑  Eliya Zemmour set a distance record from Mont Blanc summit
אליעזר דב אטינגר

| --- | --- |

 לידה:  28 ביוני 1904 ירושלים, ארץ ישראל 
 פטירה:  25 ביולי 1988 (בגיל 84) 
 לאום:  ישראלי
 תחום יצירה:  ציור
 
אליעזר דב (הלוי) אטינגר (אתינגר), (13 ביולי 1904, ט"ו בתמוז ה'תרס"ד - 25 ביולי 1988, י"א באב ה'תשמ"ה) היה צייר ישראלי.
נולד בירושלים בשנת 1904. אטינגר זכה לחינוך מסורתי בחדר ואחר כך למד בישיבת "חיי עולם" ובבית הספר תחכמוני בירושלים. במחצית הראשונה של שנות העשרים של המאה ה-20 למד ב"בצלאל".
בשנת 1927 הצטרף לארגון "ההגנה" והיה בוגר קורס מדריכים השני בירושלים (1928). לחם בעיר העתיקה בירושלים בזמן מאורעות תרפ"ט. בין השנים 1930–1932 שהה בברלין שבגרמניה, שם היה פעיל במסגרת ארגון "המכבי הצעיר", ותרם לארגון המכביה הראשונה בארץ ישראל. עם שובו לארץ ישראל שימש בתפקידי פיקוד והדרכה במסגרת "ההגנה", בירושלים, חיפה ותל אביב.
בשנת 1938 שימש כסגן מפקד העיר ירושלים מטעם ההגנה והיה ממארגני ההפגנות בירושלים נגד הספר הלבן. במלחמת השחרור לחם בקרבות השחרור של העיר טבריה כמפקד העיר מטעם ההגנה.
שירת בצה"ל, בדרגת סרן ובתפקיד קצין העיר במרחב נתניה.
בשנת 1941 נשא לאשה את אורה בת דב גוברמן מטבריה. בשנת 1957 מכרו בני הזוג את חלקם בבעלות במלונות המשפחתיים בטבריה.
כמה מעבודותיו של אטינגר מצויות באוסף מוזיאון ישראל שבירושלים, וביניהן רישום "דיוקן גבר ומתווה של אבל פן בחזית ובצדודית" (1924).
השכלה

1920–1925 בצלאל, בית מדרש לאמנות ולמלאכות-אמנות, ירושלים
הערות שוליים

↑  "אליעזר דב הלוי (אטינגר)". BillionGraves. נבדק ב-2017-08-23.
| --- | --- |
בקרת זהויות :  ICIA: 527219
אליה גרינפלד

| --- | --- |
אין תמונה חופשית
 לידה:  28 במאי 1986 (בן 38) וולגוגרד, ברה"מ 
 מדינה:  ישראל ישראל
 השכלה:  האוניברסיטה העברית בירושלים 
 קישורים חיצוניים
 טוויטר:  eliaHaBEN
 
אליה גרינפלד (נולד ב-28 במאי 1986) הוא תסריטאי ואיש קריאייטיב ישראלי, זוכה פרס האקדמיה לטלוויזיה כחלק מצוות "גלילאו" וכתב בחטיבת הדיגיטל של כאן, תאגיד השידור הישראלי.
ביוגרפיה

גרינפלד נולד וגדל בעיר וולגוגרד בברית המועצות לשעבר (כיום חלק מרוסיה), ועלה ב-1990 עם משפחתו לישראל. בשנת 2004 התנדב לשנת שירות (ש"ש) בתנועת השומר הצעיר.
בוגר תואר ראשון במדע המדינה ומנהל עסקים מהאוניברסיטה העברית.
גרינפלד הגיש את תוכנית הטלוויזיה "הכוורת" בערוץ המקומי של אשדוד וכן השתתף במופע "עיר ערוץ הילדים" כראש עיר ערוץ הילדים בשנת 2003.
ב--2005 התגייס לגלי צה"ל. במהלך שירותו הצבאי ערך והגיש תוכניות ופינות, ובהן שישי חם וארץ עיר מא' ועד ת'. בשנת 2008 קיבל ציון לשבח בפרס מפקד גלי צה"ל על עריכת התוכנית "מכתבים מהתנ"ך". עם שחרורו החל לכתוב עבור כלי תקשורת מובילים, ובהם הארץ, מאקו ועוד.
בשנת 2011 החל לעבוד בתוכנית המדע הפופולרי גלילאו, תחילה כתחקירן ובהמשך כתסריטאי ועורך. בשנים 2016 ו-2017 זכתה "גלילאו" בפרס התוכנית הטובה ביותר בקטגוריית מגזין ילדים ונוער על ידי האקדמיה לטלוויזיה.
החל משנת 2016 גרינפלד כותב ומשחק בסרטונים של חטיבת הדיגיטל בתאגיד השידור הישראלי. בין השאר, עוסקים הסרטונים בסוגיות חברתיות ובזהותו כיוצא ברית המועצות ועולה חדש.
בשנת 2020 בזמן מגפת הקורונה העולמית, החל אליה לכתוב ולככב בסרטונים העוסקים במגפה וכך זכה לכינוי 'הפנים היפות של הקורונה בישראל' או 'נחמן שי של העידן הדיגיטלי'.
ביוגרפיה > מיזמים דיגיטליים

בשנת 2015, לפני נאומו של בנימין נתניהו באו"ם, פרסם גרינפלד משחק בינגו (ביביבינגו), שמטרתו הייתה לקלוע לקלישאות של ראש ממשלת ישראל. בשנת 2016 אליה יצר את מפת סיפורי האהבה בירושלים, מיזם שהתרחב לאחר מכן לכל הארץ במסגרת תאגיד השידור הישראלי.
בשנת 2017 הקים את חברת התוכן והדיגיטל לייקה.
ביוגרפיה > פעילות חברתית

גרינפלד היה ממייסדי הארגון הבריגדה התרבותית, שהוקם בשנת 2015 לאחר הצלחת קמפיין "נובי גוד ישראלי". יוזמות אלה הוקמו במטרה לספר מחדש את סיפורם של יהודי ברית המועצות.
בשנת 2021 הצטרף גרינפלד כחבר לוועד המנהל של עמותת מגמה ירוקה.
הערות שוליים

↑  הזוכים בתחרות הטלוויזיה 2016, באתר www.israelfilmacademy.co.il
↑  הזוכים בתחרות היצירה הטלוויזיונית לשנת 2015, באתר www.israelfilmacademy.co.il
↑   אליה גרינפלד, "פשוט שרים": מוזיקה שמפגישה יהודים וערבים, באתר הארץ, 11 במאי 2015
↑  אליה גרינפלד, התוכן השיווקי הגיע ל"סאות פארק", באתר העין השביעית, 16 בדצמבר 2015
↑  אמנדה פאלמר איומה, נוראה ונהדרת, באתר ‏מאקו‏, 24 באוקטובר 2013
↑  כאן - תאגיד השידור הישראלי (2016-08-28), כאן מחקרים | איך קוראים לפריטים באזורים שונים ברחבי הארץ, נבדק ב-2018-10-13
↑  כאן - תאגיד השידור הישראלי (2018-06-27), אליה VS מוסקבה | פרק 3 - למה רוסים לא מחייכים?, נבדק ב-2018-10-13
↑  איך שוטפים ידיים כמו שצריך, באתר Youtube, ‏9.3.2020
↑  עודד ירון, נאום נתניהו נשמע לכם מוכר מאיפשהו? שחקו ביביבינגו, באתר הארץ, 2 במרץ 2015
↑  Jerusalem Love Map מפת האהבה ירושלים, באתר jlm-love-map.herokuapp.com
↑  כאן | אהבה - מפת האהבה של תאגיד השידור הישראלי, באתר lovemap.kan.org.il
↑  Novy God Israeli, Novy God Israeli (באנגלית)
↑  נעם פרתום, "התשובה הרוסית לערס פואטיקה", באתר ynet, 31 בינואר 2016
איש הקש (2006)

| --- | --- |

 מבוסס על:  איש הקש 
 בימוי:  ניל לביוט 
 הופק בידי:  ניקולס קייג' רנדול אמט בועז דוידזון נורם גוליטלי אבי לרנר ג'ואן סלאר
 תסריט:  ניל לביוט
 עריכה:  ג'ואל פלוץ'
 שחקנים ראשיים:  ניקולס קייג' אלן בורסטין קייט ביהאן
 מוזיקה:  אנג'לו בדלמנטי 
 צילום:  פול סרוסי 
 מדינה:  גרמניה, קנדה, ארצות הברית 
 חברת הפקה:  Saturn Films, אלקון אנטרטיימנט, סרטי מילניום 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  1 בספטמבר 2006
 משך הקרנה:  101 דק' 
 שפת הסרט:  אנגלית 
 סוגה:  סרט אימה, סרט פשע, סרט דיסטופי, סרט בלשי 
 תקציב:  40,000,000‏$
 הכנסות:  38,755,073‏$
 הכנסות באתר מוג'ו:   wickerman
 דף הסרט ב־IMDb
 
איש הקש (באנגלית: The Wicker Man) הוא סרט מתח משנת 2006, אשר בוים ונכתב על ידי ניל לביוט. הסרט הוא חידוש של הסרט הבריטי בעל אותו השם משנת 1973. בסרט מככבים ניקולס קייג' ואלן בורסטין. העלילה דומה מאוד לסרט של 1973, אך ישנם כמה שינויים.
תקציר העלילה

השריף אדוארד מוליס (ניקולס קייג'), מגיע לסאמרזייל- אי קטן בצפון-מערב ארצות הברית. זאת בעקבות מכתב שקיבל מארוסתו לשעבר - ווילו וודוורד (קייט ביהן), ובו נודע לו על היעלמותה של בתם רואן. במהלך החקירה הוא מגלה כי תעלומה גדולה בהרבה קיימת בקהילת האי הקטנה, העוסקת בפולחן שבו נהוג להביא לכפר כל שנה גבר ולהכניס אותו לפסל גדול מקש בצורה של בן אדם ולהעלות אותו ואת הפסל באש.
שחקנים

ניקולס קייג' - אדוארד מאלוס
אלן בורסטין - האחות סאמרסיזל
קייט ביהן - ווילו
פרנסס קונרוי - ד"ר מוס
מולי פרקר - האחות רוז/האחות ת'ורן
לילי סובייסקי - האחות האני
דיאן דלאנו - האחות ביץ'
מייקל וייסמן - פיט
אריקה-שיין גייר - רואן
איש השוקולד

| --- | --- |

 סינגל בביצוע יזהר אשדות
 מתוך האלבום יזהר אשדות
 יצא לאור:  1992
 שפה:  עברית 
 אורך:  3:30
 חברת תקליטים:  NMC
 כתיבה:  אלונה קמחי
 לחן:  יזהר אשדות
 הפקה:  יזהר אשדות
 
"איש השוקולד" הוא שיר שכתבה אלונה קמחי והלחין יזהר אשדות. אשדות ביצע את השיר שיצא לאור בשנת 1992.
רקע

השיר נכלל באלבום הסולו הראשון של יזהר אשדות שנקרא בשמו. הוא נכתב לזכרו של הזמר האמריקאי מרווין גיי אף ששמו לא מוזכר במפורש, שהיה אחד מהמוזיקאים הבולטים בשנות השישים והשבעים של המאה העשרים, ונרצח על ידי אביו בשנת 1984.
במצעד הפזמונים העברי השנתי לשנת תשנ"ב (1992) של רשת ג' דורג השיר במקום ה-11.
באחד מפרקי תוכנית הטלוויזיה "גור ואוח" בוצעו מספר גרסאות פארודיה לשיר עם מילים שונות, לחן זהה וסוגים שונים של עיבודים.
הערות שוליים

↑  עיון ביקורת, באתר חרסונסקי מיוסיק
אילקאיי גונדואן

אִילְקַאִיי גוּנְדוֹאָן (בטורקית: İlkay Gündoğan; בעברית נקרא גם, באופן שגוי, אילקאיי גונדוגאן; נולד ב-24 באוקטובר 1990) הוא כדורגלן גרמני ממוצא טורקי המשחק במנצ'סטר סיטי מהפרמייר ליג. גונדואן משלב במשחקו יכולות הגנתיות והתקפיות. הוא ניחן ביכולות מסירה וקריאת משחק גבוהות. לאחר ששיחק 157 משחקים עבור דורטמונד, גונדואן חתם במנצ'סטר סיטי ב-2016, שם זכה בחמישה גביעי פרמיירליג, ארבעה גביעי EFL, שני גביעי FA ובליגת האלופות. זה כלל טרבל יבשתי בעונת 2022/23, האחרונה שלו במועדון, בה גם שימש כקפטן.
קריירת מועדונים

גונדואן נולד בגלזנקירכן כדור שלישי למהגרים מטורקיה. הוא שיחק בקבוצת הילדים של שאלקה 04, עבר לבוכום ב-2005 ושיחק בקבוצת הנוער ובקבוצה השנייה של המועדון. ב-2009 עבר לנירנברג, וכבר בהופעתו הרביעית במדי הקבוצה בישל שער במשחק מול באיירן מינכן, ובסיבוב השני כבש לראשונה במדי נירנברג, שוב מול באיירן.
ב-5 במאי 2011 חתם בבורוסיה דורטמונד על חוזה לארבע שנים, כבש לראשונה במשחק מול פרייבורג ב-17 בדצמבר. ב-20 במרץ 2012 כבש בדקה ה-120 בגביע מול גרויטר פירט בחצי גמר הגביע ששלח את דורטמונד לגמר הגביע.
בעונת 2012/2013 הוא כיכב בליגת האלופות והיה לאחד מהשחקנים הטובים בליגת האלופות באותה עונה כאשר דורטמונד מנצחת את ריאל מדריד בתוצאה 1–4 ובנוסף לרביעייה של רוברט לבנדובסקי הוא נחשב לאחד מהשחקנים הטובים באותו משחק וגם במשחק הגומלין בו הפסידה בורוסיה בתוצאה 0–2 ועלתה לגמר. במשחק הגמר מול באיירן מינכן הוא כבש בפנדל בדקה ה-68, אך דורטמונד הפסידה בתוצאה 1–2 משער של אריין רובן בדקה ה-88.
בתחילת עונת 2013/2014 נפצע במהלך משחק ידידות של נבחרת גרמניה מול נבחרת פרגוואי בגב והושבת למשך שנה. חזר לראשונה בהפסד 1–2 מול פ.צ. קלן, ב-18 באוקטובר 2014.
ב-2 ביוני 2016 חתם לארבע שנים במנצ'סטר סיטי האנגלית.
ב-15 בדצמבר 2016 קרע את הרצועה הצולבת בברכו וסיים את העונה. בעונת 2017/2018 החלים מהפציעה והיה חלק מזכייתה של סיטי בפרמייר ליג ובגביע הליגה.
בעונת 2021/2022 זכתה מנצ'סטר סיטי באליפות אנגליה הודות למהפך בזק (שלושה שערים בחמש דקות) לקראת סיום המשחק שקבע את תוצאת המשחק המכריע – ניצחון 3–2 על אסטון וילה וזכייה באליפות בפער של נקודה בודדת מהקבוצה שסיימה במקום השני – ליברפול, שניים מהשערים הובקעו על ידי גונדוגאן שנכנס כמחליף רק מספר דקות קודם לכן. ביוני 2023 כבש צמד בגמר הגביע האנגלי בניצחון 1–2 בדרבי על מנצ'סטר יונייטד. בעונת 2023 היה גונדואן חלק משמעותי ביותר בזכייתה של מנצ'סטר סיטי בליגת האלופות, דבר שהקנה לו זכייה בתואר כדורגלן השנה בגרמניה.
ב-26 ביוני 2023 חתם לשנתיים בברצלונה מהלה ליגה.
ב-23 באוגוסט 2024 חזר למנצ'סטר סיטי.
קריירה בינלאומית

גונדואן שיחק בכל הנבחרות הצעירות של גרמניה, ובאוגוסט 2011 זומן גונדואן לראשונה לסגל נבחרת גרמניה הבוגרת, למשחק ידידות מול ברזיל, אך לא שותף בו. באוקטובר 2011 ערך גונדואן את הופעת הבכורה שלו בנבחרת גרמניה, כשהחליף את פיליפ לאם במשחק מול בלגיה במוקדמות יורו 2012, בו ניצחה גרמניה 1–3. גונדואן זומן לסגל גרמניה ליורו 2012, בו גרמניה הגיעה עד לחצי הגמר, אך הוא לא שותף בו כלל.
במרץ 2013 הבקיע גונדואן את שער הבכורה שלו במדי נבחרת גרמניה, בניצחון 1–4 על קזחסטן במסגרת מוקדמות מונדיאל 2014. גונדואן לא זומן לסגל הגרמני למונדיאל 2014 עקב פציעת גב שהשביתה אותו לתקופה ארוכה, והחמיץ את הזכייה הגרמנית בטורניר זה. גונדואן החמיץ גם את יורו 2016 בגלל פציעה, על אף שהיה שותף מלא בהעפלת גרמניה לטורניר זה, ואף הבקיע שני שערים במוקדמות יורו 2016.
גונדואן זומן לסגל הגרמני למונדיאל 2018, וערך בו הופעה אחת, כשהחליף את סבסטיאן רודי בדקה ה-31, במשחק בו ניצחה גרמניה בתוספת הזמן 1–2 את שוודיה. גונדואן לא נטל חלק בשני המשחקים האחרים בשלב הבתים, בהם גרמניה הפסידה למקסיקו ולקוריאה הדרומית. גרמניה וגונדואן הודחו במפתיע כבר בשלב הבתים.
גונדואן זומן לסגל הגרמני ליורו 2020, ופתח בהרכב בכל משחקי שלב הבתים, בו סיימה גרמניה במקום השני והעפילה לשמינית הגמר, שם הפסידה הנבחרת הגרמנית 0–2 לאנגליה, והודחה מהטורניר. גונדואן לא שותף במשחק זה.
גונדואן נכלל בסגל נבחרת גרמניה לטורניר מונדיאל 2022. במשחק הראשון בשלב הבתים במונדיאל זה, גונדואן הבקיע שער יתרון לגרמניה מול יפן, אך המשחק הסתיים בניצחון 2-1 ליפן, כשגונדואן הוחלף במהלך המחצית השנייה. גונדואן פתח בהרכב גם בתיקו 1-1 מול ספרד ובניצחון 2–4 על קוסטה ריקה, והוחלף בשניהם. גם במונדיאל זה, הודחה גרמניה בשלב הבתים, בפעם השנייה ברציפות.
תארים

אליפות גרמניה: 2011/2012
הגביע הגרמני: 2011/2012
הסופר קאפ הגרמני: 2013
אליפות אנגליה (5): 2017/18, 2018/19, 2020/21, 2021/2022, 2022/2023
גביע אנגלי: 2018/2019, 2022/2023
גביע הליגה האנגלי (4): 2017/18, 2018/2019, 2019/2020, 2020/2021
מגן הקהילה (2): 2018, 2019
ליגת האלופות: 2022/2023
תארים > אישיים

שחקן החודש בפרמייר ליג (2): ינואר 2021, פברואר 2021
כדורגלן השנה בגרמניה: 2023
איגור קוקושקוב

איגור סטפאן קוֹקוֹשְקוֹב (בסרבית: Igor Stefan Kokoškov; נולד ב-17 בדצמבר 1971) הוא מאמן כדורסל סרבי, בעל אזרחות אמריקאית, המשמש כמאמן קבוצת פנרבחצ'ה מליגת העל הטורקית והיורוליג. בשנת 2017 הוביל את נבחרת סלובניה לזכייה באליפות אירופה בכדורסל.
אימון קבוצות

קוקושקוב נולד בכפר בנאצקי ברסטובאץ' שביוגוסלביה (כיום סרביה), ולמד באוניברסיטת בלגרד. במהלך לימודיו האקדמיים נפצע בתאונת דרכים אשר פגעה בשאיפתו להפוך לכדורסלן מקצועי, ובשנת 1994 החל את קריירת האימון שלו כעוזר מאמן בקבוצת אוקק בלגרד. בעונת 1995/1996 קודם לתפקיד המאמן הראשי של הקבוצה, ובכך הפך למאמן הצעיר בתולדות הליגה היוגוסלבית, בגיל 24.
בשנת 1999, לאחר תקופה קצרה כמאמן קבוצת הנוער של פרטיזן בלגרד, עבר לארצות הברית כדי לשמש כעוזר מאמן קבוצת הכדורסל של אוניברסיטת מיזורי, תחת קווין סניידר.
בעונת 2000/2001 קיבל את תפקידו הראשון בליגת ה-NBA, כשמונה לעוזרו של מאמן לוס אנג'לס קליפרס אלווין ג'נטרי. בשלוש עונותיו עם הקליפרס רשמה הקבוצה מאזן כולל של 97 ניצחונות ו-149 הפסדים (39.4%). בעונת 2003/2004 עבר לשמש כעוזרו של לארי בראון בדטרויט פיסטונס, אשר זכתה באליפות ה-NBA באותה עונה. ב-4 העונות הבאות המשיך באותו תפקיד תחת בראון ולאחר מכן תחת מחליפו פליפ סונדרס. בשנת 2008 מונה לעוזרו של מאמן פיניקס סאנס הנכנס טרי פורטר, ונשאר בתפקיד כעוזרם של המאמנים אלווין ג'נטרי ולינדסי האנטר עד סיום עונת 2012/2013.
ב-18 ביוני 2010 קיבל קוקושקוב אזרחות אמריקאית. בעונת 2013/2014 היה עוזרו של מייק בראון בקליבלנד קאבלירס, ובמהלך העונה העוקבת מונה לעוזרו של המאמן הזמני ג'יימס בורגו באורלנדו מג'יק. לקראת עונת 2015/2016 עבר ליוטה ג'אז, בה חזר לשתף פעולה עם קווין סניידר, ונשאר בקבוצה במשך 3 עונות.
ב-2 במאי 2018 מונה קוקושקוב למאמנה הראשי של פיניקס סאנס, בה שימש בעבר כעוזר מאמן. בעת המינוי הפך למאמן הראשי הראשון בתולדות ה-NBA אשר נולד מחוץ לארצות הברית או קנדה. לאחר עונה אחת בלבד, במהלכה רשמה פיניקס מאזן שלילי 19–63, פוטר קוקושקוב מאימון הקבוצה.
ביוני 2019 מונה לעוזרו של מאמן סקרמנטו קינגס, לוק וולטון.
לקראת עונת 2020/2021 מונה למאמן הראשי של קבוצת פנרבחצ'ה, במקומו של ז'ליקו אובראדוביץ'.
אימון נבחרות

בשנים 2004–2005 שימש כעוזר מאמן בנבחרת סרביה ומונטנגרו, אותה אימן ז'ליקו אובראדוביץ'. באולימפיאדת אתונה (2004) סיימה הנבחרת במקום ה-11 (מתוך 12), ובאליפות אירופה 2005 סיימה במקומות 9–12 (מתוך 16).
בשנת 2005 מונה למאמנה הראשי של נבחרת גאורגיה, אותה הדריך עד שנת 2015 במקביל לעבודתו בפיניקס ובאורלנדו. הישג השיא של הנבחרת בתקופה זו היה השגת המקום ה-11 באליפות אירופה 2011.
בשנת 2016 מונה למאמן נבחרת סלובניה, ובטורניר היחיד בו השתתף כמאמנה – אליפות אירופה 2017 – הוביל את סלובניה לזכייה במדליית הזהב הראשונה בתולדותיה. לאחר סיום הטורניר הודיע על פרישה מאימון נבחרת סלובניה.
בנובמבר 2019 מונה למאמן נבחרת סרביה, לקראת אולימפיאדת טוקיו (2020).
הערות שוליים

↑  קוקושקוב "שובר מחסומים" בכדורסל, באתר הרשמי של פיניקס סאנס, 3 במאי 2018
1 2 3  יוטה ג'אז ממנה את קוקושקוב כעוזר מאמן, באתר הרשמי של הקבוצה, 1 ביולי 2015
↑  פיניקס סאנס ממנה את קוקושקוב כעוזר מאמן, באתר הרשמי של הקבוצה, 20 ביוני 2008
↑  קליבלנד קאבלירס ממנה את קוקושקוב כעוזר מאמן, באתר cleveland.com,‏ 29 במאי 2013
↑  אורלנדו מג'יק ממנה את קוקושקוב כעוזר מאמן, באתר הרשמי של הקבוצה, 17 בפברואר 2015
1 2  איגור קוקושקוב מונה למאמן פיניקס, פיזדייל המועמד המוביל לניקס, באתר וואלה, 3 במאי 2018
↑  פיניקס מפטרת את קוקושקוב, באתר הקבוצה, 22 באפריל 2019
↑  הקינגס מציגים את צוות האימון, באתר הקבוצה, 14 ביוני 2019
↑  קוקושקוב מונה למאמן פנרבחצ'ה, באתר היורוליג, 4 ביולי 2020
אליה דלה קוסטה

| --- | --- |

 לידה:  14 במאי 1872 Villaverla, איטליה 
 פטירה:  22 בדצמבר 1961 (בגיל 89) פירנצה, איטליה 
 מקום קבורה:  סנטה מריה דל פיורה 
 מדינה:  איטליה, ממלכת איטליה 
 מקצוע:  בישוף קתולי, כומר קתולי, תאולוג 
 מידע חסיד אומות העולם
 פרסים והוקרה:  חסיד אומות העולם (29 בפברואר 2012) 
 קישורים חיצוניים
 יד ושם:  אליה דלה קוסטה
 
אליה אנג'לו דלה קוסטה (באיטלקית: Elia Angelo Dalla Costa;‏ 14 במאי 1872 – 22 בדצמבר 1961) היה קרדינל בכנסייה הקתולית באיטליה, הארכיבישוף של פירנצה משנת 1931 ועד מותו, וחסיד אומות העולם.
ביוגרפיה > נעורים והסמכה

דלה קוסטה נולד בווילה-ורלה שבמחוז ונטו באיטליה, הצעיר מבין חמישה ילדים להוריו. הוא השתתף בסמינרים לכמרים בוויצ'נצה ובפדואה לפני שהוסמך לכמורה בשנת 1895. הוא סיים את לימודיו ב-1897 ועבד כרועה רוחני בקהילה בוויצ'נצה, במקביל להוראה.
בשנת 1923 מונה דלה קוסטה לבישוף של פדואה על ידי פיוס התשיעי. בשנת 1931 מונה דלה קוסטה לתפקיד הארכיבישוף של פירנצה.
ביוגרפיה > פעילותו בתקופת השואה

דלה קוסטה שיתף פעולה עם אישים יהודיים בפירנצה במסגרת רשת ההצלה בפירנצה, בהם נתן קאסוטו, לשם הצלת יהודים מגירוש למחנות השמדה. הרשת החלה את פעולתה בספטמבר 1943, עם הסכם שביתת הנשק עם איטליה במלחמת העולם השנייה וכיבוש צפון איטליה בידי גרמניה, שנבע מכך. הרשת הצילה מאות יהודים על ידי הברחתם והסתרתם. חלק מפגישותיהם של חברי הרשת התקיימו במשרדו של דלה קוסטה.
דלה קוסטה יזם פעולות הצלה ועודד את הכמורה המקומית ליטול חלק בהן. הוא כתב לראשי מנזרים ומסדרים נוצריים וביקש מהם להעניק מחסה ליהודים. דלה קוסטה אף נתן בעצמו מחסה ליהודים נמלטים לתקופות קצרות, לפני שאלה הועברו למקומות מחסה אחרים. דלה קוסטה אף סייע בגיוס כספים לשם סיוע ליהודים בפירנצה.
בדצמבר 1943 נעצרו פעילים יהודיים רבים במחתרת, עקב הלשנה. מעת זו ואילך הייתה זו הכנסייה שאנשיה היו אחראים על רוב פעילות ההסתרה וההצלה. במספר מקרים נעצרו אנשי כנסייה. חלקם עונו וחלקם נשלחו לאושוויץ. חלק מהפעילים האיטלקיים ברשת ההצלה, בעיקר נזירות ואמהות מנזר, הוכרו לימים כחסידות אומות העולם.
בנוסף לפעילותו זו, סייע דלה קוסטה להצלת איטלקים מהוצאה להורג תחת השלטון הפשיסטי.
ביוגרפיה > לאחר השואה

בשנת 1958 השתתף דלה קוסטה בבחירת האפיפיור יוחנן העשרים ושלושה. בשנת 1961 נפטר דלה קוסטה בפירנצה, ונקבר בכנסיית סנטה מריה דל פיורה.
הנצחה

בשנת 1981 החלה הכנסייה הקתולית בתהליך הכרה בדלה קוסטה כקדוש. 
ב-2012 הכיר יד ושם בדלה קוסטה כחסיד אומות העולם.
איש הקובייה

| --- | --- |

עטיפת הספר
 מידע כללי
 מאת:  ג'ורג' קוקרופט 
 שפת המקור:  אנגלית 
 סוגה:  רומן 
 הוצאה
 הוצאה:  William Morrow 
 תאריך הוצאה:  1971 
 מספר עמודים:  430
 הוצאה בעברית
 הוצאה:  הוצאת כנרת
 תאריך:  1987
 תרגום:  עמשי לוין
 סדרה
 הספר הבא:  החיפוש אחר איש הקוביה 
 קישורים חיצוניים
 הספרייה הלאומית:  001067579
 
איש הקובייה הוא ספר שנכתב על ידי הסופר ג'ורג' קוקרופט ב-1971 תחת שם העט "לוק ריינהרט".
הספר מספר את סיפורו של פסיכיאטר שמתחיל לקבל החלטות בחייו באמצעות הטלת קובייה, ומפורסם בחתרנות שלו, בגישתו האנטי-פסיכולוגית ובכך שהוא שיקף רעיונות שהיו נפוצים בתחילת שנות ה-70. על עטיפת הספר נכתב "ספר זה יכול לשנות את חייך", מה שזירז את הפיכתו לספר קאלט מודרני. עקב טבעו החתרני של הספר וקיומם של פרקים העוסקים בנושאים שנויים במחלוקת כגון אונס, רצח וניסיונות מיניים שונים, הוא נאסר לפרסום במספר מדינות.